MOST(1)

NUME
most - parcurge sau paginează un fișier text

SINOPSIS

most [ -1 ] [ -b ] [ -C ] [ -c ] [ -d ] [ -M ] [ -r ] [ -s ] [ -t ] [ -u ] [ -v ] [ -w ] [ -z ] [ +/șir ] [ +număr-linier ] [ +d ] [ +s ] [ +u ] [ fișier... ]

DESCRIERE

most este un program de paginare care afișează, fereastră cu fereastră, conținutul unui fișier pe un terminal. Face o pauză după fiecare fereastră și imprimă pe linia de stare a ferestrei numele fișierului, numărul liniei curente și procentul din fișier afișat până în prezent.

Spre deosebire de alte programe de paginare, most este capabil să afișeze un număr arbitrar de ferestre atât timp cât fiecare fereastră ocupă cel puțin două linii de ecran. Fiecare fereastră poate conține același fișier sau un fișier diferit. În plus, fiecare fereastră are propriul său mod. De exemplu, o fereastră poate afișa un fișier cu liniile încadrate (înfășurate), în timp ce alta poate trunchia liniile. Ferestrele pot fi „blocate” împreună, în sensul că dacă una dintre ferestrele blocate defilează, toate ferestrele blocate vor defila. most este, de asemenea, capabil să ignore liniile care sunt indentate peste o valoare specificată de utilizator. Acest lucru este util atunci când se vizualizează programe de calculator pentru a scoate în evidență caracteristicile brute ale codului. Consultați comanda «:o» pentru o descriere a acestei caracteristici.

În plus față de afișarea fișierelor text obișnuite, most poate afișa și fișiere binare, precum și fișiere cu caractere ascii arbitrare. Atunci când un fișier este citit într-un tampon, most examinează primii 32 de octeți ai fișierului pentru a determina dacă acesta este un fișier binar și apoi trece la modul corespunzător. Totuși, această caracteristică poate fi dezactivată cu opțiunea „-k”. Consultați descrierea opțiunilor „-b”, „-k”, „-v” și „-t” pentru detalii suplimentare.

Fișierele text pot conține combinații de caractere de subliniere „underscore” și de retrocedare „backspace” care determină ca imprimanta să sublinieze sau să suprascrie. Atunci când most recunoaște acest lucru, el inserează secvențele de eludare corespunzătoare pentru a obține efectul dorit. În plus, unele fișiere determină imprimanta să suprascrie anumite caractere prin încorporarea caracterelor de retur de cărucior în mijlocul unei linii. Atunci când acest lucru se întâmplă, most afișează caracterul de depășire cu un atribut aldin. Această caracteristică facilitează citirea paginilor de manual UNIX sau a unui document produs de «runoff». În special, vizualizarea acestui document cu most ar trebui să ilustreze acest comportament, cu condiția ca caracterele de subliniere să nu fi fost șterse. Acest lucru poate fi dezactivat cu opțiunea „-v”.

În mod implicit, liniile cu mai multe caractere decât lățimea terminalului nu sunt încadrate, ci sunt trunchiate. Atunci când se produce trunchierea, acest lucru este indicat de un caracter „$” în coloana din extrema dreaptă a ecranului terminalului. Tastele săgeată dreapta și stânga pot fi utilizate pentru a vizualiza liniile care depășesc marginile ecranului. Opțiunea „-w” poate fi utilizată pentru a anula această caracteristică. Atunci când o fereastră este închisă, caracterul „\” va apărea la marginea dreaptă a ferestrei.

Comenzile sunt enumerate mai jos.

SUPORT PENTRU CULORI

De la versiunea 5.2, most a acceptat atât terminale cu 256 de culori, cât și terminale cu 24 de biți truecolor (culori reale). Nu toate terminalele sunt capabile să genereze culori arbitrare de 24 de biți. Dacă terminalul dvs. acceptă culori de 24 de biți, dar most nu le detectează, atunci definiți variabila de mediu

     COLORTERM=truecolor

pentru a forța utilizarea culorilor reale pe 24 de biți.

OPȚIUNI

-1  Modul VT100. Această opțiune este valabilă numai pe sistemele VMS. Această opțiune ar trebui utilizată dacă terminalul este strict un VT100. Aceasta implică faptul că terminalul nu are capacitatea de a șterge și de a introduce linii multiple. VT102 și mai sus au această capacitate.

-b  Modul binar. Utilizați această opțiune atunci când doriți să vizualizați fișiere care conțin caractere de 8 biți. most va afișa fișierul cu 16 octeți pe linie în notație hexazecimală. O linie tipică arată astfel:

       01000000 40001575 9C23A020 4000168D     ....@..u.#. @...

    Când este utilizată cu opțiunea „-v”, aceeași linie arată astfel:

       ^A^@^@^@  @^@^U u 9C #A0    @^@^V8D     ....@..u.#. @...

-C  Dezactivează suportul pentru culori.

-c  Efectuează căutări sensibile la majuscule

-d  Omite marcajul de bară oblică inversă utilizat pentru a indica o linie încadrată (întrerupere de linie).

-M  Dezactivează utilizarea mmap.

-r  Utilizează în mod implicit căutările regexp

-s  Modul Squeeze (de strângere). Înlocuiește mai multe linii goale cu o singură linie goală.

-t  Afișează tabulatoarele ca ^I. Dacă această opțiune este urmată imediat de un număr întreg, numărul întreg stabilește lățimea tabulatorului, de exemplu, „-t4”

-u  Dezactivează modul UTF-8 chiar dacă parametrii configurației regionale impun acest lucru

+u  Forțează modul UTF-8. În mod implicit, most va utiliza localizarea curentă pentru a determina dacă trebuie utilizat modul UTF-8. Comutatoarele +u și -u permit suprascrierea comportamentului

-v  Afișează caractere de control ca în cazul „^A” pentru control0A. În mod normal, most nu interpretează caracterele de control.

-w  Încadrează liniile

-z  Dezactivează utilizarea din mers a funcției gunzip

+/șir
    Începe de la linia care conține prima apariție a șirului

+număr-linie
    Începe de la numărul de linie specificat

+d  Această opțiune trebuie utilizată numai dacă doriți opțiunea de a șterge un fișier în timp ce îl vizualizați. Acest lucru facilitează curățarea fișierelor nedorite dintr-un director. Fișierul este șters cu secvența de taste interactive «:D» și apoi confirmat cu „y”.

+s  Modul securizat - fără editare, cd, shell și citirea fișierelor care nu sunt deja listate în linia de comandă.

UTILIZARE COMANDĂ

Comenzile intră în vigoare imediat; nu este necesar să se tasteze un retur de cărucior (tasta «Enter»). În comenzile următoare, i este un argument numeric (1 implicit).

SPACE, CTRL-D, NEXT_SCREEN
    Afișează o altă fereastră sau saltă i ferestre dacă i este specificat.

RETURN, SĂGEATĂ_JOS, V, CTRL-N
    Afișează o altă linie, sau i mai multe linii, dacă este specificat.

SĂGEATĂ_SUS, ^, CTRL-P
    Afișează linia anterioară, sau i linii anterioare, dacă este specificat.

T, ESCAPE<
    Se mută în partea de sus a tamponului.

B, ESCAPE>
    Se mută în partea de jos a tamponului.

SĂGEATĂ_DREAPTA, TAB, >
    Derulează fereastra la stânga cu 60i coloane pentru a vizualiza liniile care sunt dincolo de marginea din dreapta a ferestrei.

SĂGEATĂ_STÂNGA, CTRL-B, <
    Derulează fereastra la dreapta 60i coloane pentru a vizualiza liniile care depășesc marginea stângă a ferestrei.

U, CTRL-U, DELETE, PREV_SCREEN
    Saltă înapoi i ferestre pline și apoi imprimă o fereastră plină.

R, CTRL-R
    Redesenează fereastra.

J, G
    Dacă i nu este specificat, atunci se solicită un număr de linie și se sare la linia respectivă, altfel se sare la linia i.

%   Dacă i nu este specificat, atunci se solicită un număr procentual și se trece la acel procent din fișier, altfel se trece doar la procentul i din fișier.

W, w
    Dacă lățimea curentă a ecranului este 80, aceasta devine 132 și viceversa. Pentru alte valori, această comandă este ignorată.

Q, CTRL-X CTRL-C, CTRL-K E
    Ieșire din most. Pe VMS se poate ieși de asemenea cu ^Z.

h, CTRL-H, HELP, PF2
    Ajutor. Oferă o descriere a tuturor comenzilor most. Variabila de mediu most MOST_HELP trebuie să fie definită pentru ca aceasta să fie disponibilă.

f, /, CTRL-F, FIND, GOLD PF3
    Prompt pentru un șir de caractere și căutare înainte de la linia curentă pentru i-a linie distinctă care conține șirul. CTRL-G anulează.

?   Prompt pentru un șir de caractere și căutare înapoi pentru a i-a linie distinctă care conține șirul. CTRL-G anulează.

n   Caută următoarele i linii care conțin o apariție a ultimului șir de căutare în direcția căutării anterioare.

m, SELECT, CTRL-@, CTRL-K M, PERIOD
    Fixează un marcaj pe linia curentă pentru referință ulterioară.

INSERT_HERE, CTRL-X CTRL-X, COMMA, CTRL-K RETURN, GOLD PERIOD
    Fixează un marcaj pe linia curentă, dar revine la marcajul anterior. Acest lucru permite utilizatorului să comute înainte și înapoi între două poziții din fișier.

l, L
    Comută blocarea pentru această fereastră. Fereastra este blocată dacă există un `*' la marginea stângă a liniei de stare. Ferestrele blocate împreună, se derulează împreună.

CTRL-X 2, CTRL-W 2, GOLD X
    Împarte această fereastră în două.

CTRL-X o, CTRL-W o, o, GOLDUP, GOLDDOWN
    Mută la altă fereastră.

CTRL-X 0, CTRL-W 0, GOLD V
    Șterge fereastra curentă.

CTRL-X 1, CTRL-W 1, GOLD O
    Șterge toate celelalte ferestre, lăsând o singură fereastră.

E, e
    Editează acest fișier.

$, ESC $
    Acest lucru depinde de sistem. Pe VMS, acest lucru face ca most să genereze un subproces. Când utilizatorul iese din proces, most este reluat. Pe sistemele UNIX, most se suspendă pur și simplu.

:n  Trece la următorul nume de fișier dat în linia de comandă. Utilizați tastele săgeată pentru a derula înainte sau înapoi prin lista de fișiere. «Q» iese din most și orice altă tastă selectează fișierul dat.

:c  Activează/dezactivează căutarea sensibilă la majuscule.

:D  Șterge fișierul curent. Această comandă are sens numai cu opțiunea „+d”.

:o, :O
    Comută diverse opțiuni. Cu această secvență de taste, most afișează o solicitare care cere utilizatorului să apese una dintre: bdtvw. Opțiunile „b”, „t”, „v” și „w” au aceeași semnificație ca și comutatoarele din linia de comandă. De exemplu, opțiunea „w” va activa și dezactiva încadrarea pentru fereastra curentă.

    Opțiunea „d” trebuie utilizată cu un prefix întreg i. Toate liniile indentate dincolo de coloanele i nu vor fi afișate. De exemplu, luați în considerare fragmentul:

       int main(int argc, char **argv)
       {
         int i;
         for (i = 0; i < argc, i++)
           {
             fprintf(stdout,"%i: %s\n",i,argv[i]);
           }
         return 0;
       }
    Secvența de taste «1:od» va determina most să afișeze fișierul ignorând toate liniile indentate dincolo de prima coloană. Astfel, pentru exemplul de mai sus, most ar afișa:

       int main(int argc, char **argv)...
       }
    unde „...” indică faptul că liniile care urmează nu sunt afișate.

PONTURI

CTRL-G anulează comenzile care cer utilizatorului să tasteze ceva la un prompt. Tasta «`» (ghilimeaua simplă, oblică) are o semnificație specială aici. Aceasta este utilizată pentru a cita anumite caractere. Acest lucru este util atunci când se caută apariția unui șir de caractere cu un caracter de control sau a unui șir de caractere la începutul unei linii. În acest din urmă caz, pentru a găsi apariția lui „The” la începutul unei linii, introduceți `^JThe unde ` citează CTRL-J.

MEDIU

most utilizează următoarele variabile de mediu:

MOST_SWITCHES
    Această variabilă definește opțiunile utilizate în mod obișnuit. De exemplu, unele persoane preferă să utilizeze most cu opțiunea „-s” astfel încât să nu fie afișate linii goale în exces. Pe VMS acest lucru se face în mod normal în login.com prin intermediul liniei:

       $ define MOST_SWITCHES "-s"

MOST_EDITOR, SLANG_EDITOR
    Oricare dintre aceste variabile de mediu specifică un editor pe care most să îl invoce pentru a edita un fișier. Valoarea poate conține descriptori de formatare %s și %d care reprezintă numele fișierului și, respectiv, numărul liniei. De exemplu, dacă JED este editorul dumneavoastră, atunci definiți MOST_EDITOR la „jed %s -g %d”.

MOST_HELP
    Această variabilă poate fi utilizată pentru a specifica un fișier de ajutor alternativ.

MOST_INITFILE
    Definiți această variabilă pentru a specifica fișierul de inițializare care trebuie încărcat în timpul pornirii. Acțiunea implicită este de a încărca fișierul de configurare al sistemului și apoi un fișier personal de configurare numit .mostrc pe Unix și most.rc pe alte sisteme.

SINTAXA FIȘIERULUI DE CONFIGURARE

Când most pornește, încearcă să citească un fișier de configurare a sistemului și apoi un fișier de configurare personală. Aceste fișiere pot fi utilizate pentru a specifica combinații de taste și culori.

Pentru a asocia o cheie unei anumite funcții, utilizați sintaxa:

    setkey nume-funcție secvență-taste

Comanda «setkey» necesită două argumente. Argumentul nume-funcție specifică funcția care urmează să fie executată ca răspuns la apăsarea tastelor specificate de argumentul secvență de taste. De exemplu,

    setkey   "up"     "^P"

indică faptul că, atunci când se apasă Ctrl-P, trebuie să se execute funcția „up” (sus).

Uneori, este necesar să se dezasocieze mai întâi o secvență de taste înainte de a o reasocia la o funcție, prin intermediul funcției „unsetkey”:

    unsetkey "^F"

Culorile pot fi definite prin utilizarea cuvântului cheie „color” în fișierul de configurare folosind sintaxa:

    color NUME_OBIECT CULOARE_DE_PRIM_PLAN CULOARE_DE_FUNDAL

Aici, NUME_OBIECT poate fi oricare dintre următoarele elemente:

     status           -- linia de stare
     underline        -- textul subliniat
     overstrike       -- textul suprascris sau barat
     normal           -- orice altceva

Consultați fișierele de configurare de exemplu pentru mai multe informații.

ERORI

Aproape toate erorile sau limitările cunoscute ale most se datorează dorinței de a citi și interpreta caracterele de control din fișiere. O problemă se referă la utilizarea caracterelor de retrocedare pentru a sublinia sau suprapune alte caractere. most face o încercare de a utiliza secvențele de eludare ale terminalului pentru a simula acest comportament. Un efect secundar este că nu întotdeauna se obține ceea ce se așteaptă atunci când se derulează la dreapta și la stânga într-un fișier. În caz de îndoială, utilizați opțiunile „-v” și „-b” ale most.

Căutările prin expresii regulate pot eșua în găsirea șirurilor care implică caractere de retrocedare/subliniere utilizate pentru evidențiere. Sintaxa expresiilor regulate este descrisă în documentația bibliotecii S-Lang.

AUTOR

John E. Davis <jed@jedsoft.org>

MULȚUMIRI

De-a lungul anilor, mulți oameni au contribuit la most într-un fel sau altul, de exemplu, prin corecții de cod, remedieri de erori, comentarii sau critici. Sunt deosebit de recunoscător celor care au adoptat foarte devreme programul și care au riscat cu un proiect software nou-început, condus de o persoană care învăța limbajul de bază. Printre aceștia se numără:

Mats Akerberg, Henk D. Davids, Rex O. Livingston și Mark Pizzolato au contribuit la primele versiuni VMS ale most. În special, Mark a lucrat la ea pentru a o pregăti pentru DECUS.

Foteos Macrides a adaptat most pentru utilizarea în cswing și gopher. Câteva caracteristici ale versiunii actuale a most au fost inspirate din munca sa.

Îi sunt recunoscător lui Robert Mills pentru rescrierea rutinelor de căutare pentru a utiliza expresii regulate.

Sven Oliver Moll a venit cu ideea detectării automate a fișierelor comprimate.

Aș dori, de asemenea, să îi mulțumesc lui Shinichi Hama pentru criticile sale valoroase aduse lui most.

Javier Kohen a avut un rol esențial în suportul pentru UTF-8.

Mulțumiri lui David W. Sanderson pentru adaptarea documentației inițiale la formatul sursă al paginii man nroff.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.