BIFF(1)

NUME
biff - să fiți anunțat dacă sosește corespondența și de la cine provine aceasta

SINOPSIS
biff [ny]

DESCRIERE
Biff informează sistemul dacă doriți să fiți notificat la sosirea corespondenței în timpul sesiunii curente a terminalului.

Opțiuni acceptate de biff:

n   Dezactivează notificarea.

y   Activează notificarea.

Atunci când este activată funcția de notificare a corespondenței, antetul și primele câteva rânduri ale mesajului vor fi afișate pe ecran ori de câte ori sosește un mesaj. O comandă “biff y” este adesea inclusă în fișierul .login sau .profile pentru a fi executată la fiecare autentificare.

Biff funcționează în mod asincron prin intermediul serviciului comsat(8). Dacă acest serviciu nu este activat, biff nu va face nimic. În acest caz, sau pentru o notificare sincronă, utilizați variabila MAIL din sh(1) sau variabila mail din csh(1).

CONSULTAȚI ȘI
csh(1), mail(1), sh(1), comsat(8)

ISTORIC
Comanda biff a apărut în 4.0BSD.

ERORI
su(1), și Biff nu par să se înțeleagă prea bine. Acest lucru se datorează probabil faptului că tty-ul este încă deținut de persoana care folosește su. Acest lucru poate duce la apariția mesajelor “Permission denied” atunci când încercați să schimbați starea biff a sesiunii dvs.

Vă rugăm să raportați erorile la netbug@ftp.uk.linux.org, inclusiv diffs/patches (fișierele de diferențe cu originalul/plasturii), jurnalele de erori ale compilatorului sau un raport de eroare cât mai complet posibil.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.