proc_stat(5)

NUME
/proc/stat - statistici de nucleu și de sistem

DESCRIERE

/proc/stat
    statistici nucleu/sistem. Variază în funcție de arhitectură. Intrările obișnuite includ:

    cpu 10132153 290696 3084719 46828483 16683 0 25195 0 175628 0
    cpu0 1393280 32966 572056 13343292 6130 0 17875 0 23933 0
        Timpul, măsurat în unități de USER_HZ (1/100 de secundă pe majoritatea arhitecturilor, utilizați sysconf(_SC_CLK_TCK) pentru a obține valoarea corectă), pe care sistemul (linia „cpu”) sau CPU-ul specific (linia „cpuN”) l-a petrecut în diferite stări:

        user
            (1) Timpul petrecut în modul utilizator.

        nice
            (2) Timpul petrecut în modul utilizator cu prioritate scăzută (nice).

        system
            (3) Timpul petrecut în modul sistem.

        idle
            (4) Timpul petrecut în sarcină inactivă. Această valoare ar trebui să fie USER_HZ ori a doua intrare din pseudo-fila /proc/uptime.

        iowait (începând cu Linux 2.5.41)
            (5) Timpul de așteptare a finalizării operațiilor de In/Ieș. Această valoare nu este fiabilă, din următoarele motive:

            •   CPU nu va aștepta ca operațiile de In/Ieș să se finalizeze; iowait este timpul în care o sarcină așteaptă ca operația de In/Ieș să se finalizeze. Atunci când un CPU intră în starea de inactivitate pentru o sarcină de In/Ieș nerezolvată, o altă sarcină va fi programată pe acest CPU.

            •   Pe un CPU cu mai multe nuclee, sarcina care așteaptă finalizarea operațiilor de In/Ieș nu rulează pe niciun CPU, astfel încât iowait-ul fiecărui CPU este dificil de calculat.

            •   Valoarea din acest câmp poate descrește în anumite condiții.

        irq (începând cu Linux 2.6.0)
            (6) Timpul petrecut pentru a furniza întreruperi.

        softirq (începând cu Linux 2.6.0)
            (7) Timpul petrecut pentru a furniza softirqs.

        steal (începând cu Linux 2.6.11)
            (8) Timpul furat, care este timpul petrecut în alte sisteme de operare atunci când se execută într-un mediu virtualizat

        guest (începând cu Linux 2.6.24)
            (9) Timpul petrecut cu rularea unui CPU virtual pentru sistemele de operare invitate sub controlul nucleului Linux.

        guest_nice (începând cu Linux 2.6.33)
            (10) Timpul petrecut cu un invitat „niced” (CPU virtual pentru sistemele de operare invitate sub controlul nucleului Linux).

    page 5741 1808
        Numărul de pagini pe care sistemul le-a paginat și numărul de pagini care au fost paginate (de pe disc).

    swap 1 0
        Numărul de pagini swap care au fost introduse și scoase.

    intr 1462898
        Această linie arată numărul de întreruperi deservite de la pornire, pentru fiecare dintre întreruperile posibile ale sistemului. Prima coloană este totalul tuturor întreruperilor deservite, inclusiv întreruperile nenumerotate specifice arhitecturii; fiecare coloană următoare este totalul pentru întreruperea numerotată respectivă. Întreruperile nenumerotate nu sunt afișate, ci doar însumate în total.

    disk_io: (2,0):(31,30,5764,1,2) (3,0):...
        (major,disk_idx):(noinfo, read_io_ops, blks_read, write_io_ops, blks_written)
        (doar Linux 2.4)

    ctxt 115315
        Numărul de schimbări de context la care a fost supus sistemul.

    btime 769041601
        timpul în funcțiune, în secunde de la Epoca, 01.01.1970 00:00:00 +0000 (UTC).

    processes 86031
        Numărul de bifurcări de la pornire.

    procs_running 6
        Numărul de procese în stare executabilă; (începând cu Linux 2.5.45).

    procs_blocked 2
        Numărul de procese blocate în așteptarea finalizării operațiilor de In/Ieș; (începând cu Linux 2.5.45).

    softirq 229245889 94 60001584 13619 5175704 2471304 28 51212741 59130143 0 51240672
        Această linie afișează numărul de softirq pentru toate CPU-urile. Prima coloană este totalul tuturor softirq-urilor și fiecare coloană ulterioară este totalul pentru un anumit softirq; (începând cu Linux 2.6.31).

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.