IP-ADDRESS(8)

NUME
ip-address - gestionarea adreselor de protocol

SINOPSIS

ip [ OPȚIUNI ] address { COMANDA | help }

ip address { add | change | replace } ADRESĂ_INTERFAȚĂ dev NUME_INTERFAȚĂ [ DURATĂ_DE_VIAȚĂ ] [ LISTĂ_FANIOANE-CONFIG ]

ip address delete ADRESĂ_INTERFAȚĂ dev NUME_INTERFAȚĂ [ mngtmpaddr ]

ip address { save | flush } [ dev NUME_INTERFAȚĂ ] [ scope ID_SCOP ] [ metric METRIC ] [ to PREFIX ] [ LISTĂ_FANIOANE ] [ label MODEL ] [ { up | down } ]

ip address [ show [ dev NUME_INTERFAȚĂ ] [ scope ID_SCOP ] [ to PREFIX ] [ LISTĂ_FANIOANE ] [ label MODEL ] [ master DISPOZITIV ] [ type TIP ] [ vrf NUME ] [ { up | down } ] [ nomaster ] proto PROTOCOL_ADRESĂ ] ]

ip address { showdump | restore }

ADRESĂ_INTERFAȚĂ := PREFIX | ADRESĂ peer PREFIX [ broadcast ADRESĂ ] [ anycast ADRESĂ ] [ label ETICHETA ] [ scope ID_SCOP ] [ proto PROTOCOL_ADRESĂ ]

ID_SCOP := [ host | link | global | NUMĂR ]

PROTOCOL_ADRESĂ := [ NUME | NUMĂR ]

LISTĂ_FANIOANE := [ LISTĂ_FANIOANE ] FANION

FANION := [ [-]permanent | [-]dynamic | [-]secondary | [-]primary | [-]tentative | [-]deprecated | [-]dadfailed | [-]temporary | LISTĂ_FANIOANE-CONFIG ]

LISTĂ_FANIOANE-CONFIG := [ LISTĂ_FANIOANE-CONFIG ] FANION-CONFIG

FANION-CONFIG := [ home | mngtmpaddr | nodad | optimistic | noprefixroute | autojoin ]

DURATĂ_VIAȚĂ := [ valid_lft LFT ] [ preferred_lft DURATĂ_VIAȚĂ ]

DURATĂ_VIAȚĂ := [ forever | SECUNDE ]

TIP := [ bridge | bridge_slave | bond | bond_slave | can | dummy | hsr | ifb | ipoib | macvlan | macvtap | vcan | veth | vlan | vxlan | ip6tnl | ipip | sit | gre | gretap | erspan | ip6gre | ip6gretap | ip6erspan | vti | vrf | nlmon | ipvlan | lowpan | geneve | macsec | netkit ]

DESCRIERE
address este o adresă de protocol (IPv4 sau IPv6) atașată unui dispozitiv de rețea. Fiecare dispozitiv trebuie să aibă cel puțin o adresă pentru a utiliza protocolul corespunzător. Este posibil să existe mai multe adrese diferite atașate unui dispozitiv. Aceste adrese nu sunt discriminate, astfel încât termenul alias nu este tocmai potrivit pentru ele și nu îl folosim în acest document.

Comanda ip IP address afișează adresele și proprietățile acestora, adaugă adrese noi și le șterge pe cele vechi.

  ip address add - adaugă o nouă adresă de protocol

dev NUME_INTERFAȚĂ
    numele dispozitivului la care se adaugă adresa.

local ADRESA (default)
    adresa interfeței. Formatul adresei depinde de protocol. Este un cvadruplu punctat pentru IP și o secvență de semi-cuvinte hexazecimale separate prin două puncte (:) pentru IPv6. ADRESA poate fi urmată de o bară oblică și de un număr zecimal care codifică lungimea prefixului de rețea.

peer ADRESA
    adresa punctului terminal la distanță pentru interfețele „punct la punct”. Din nou, ADRESA poate fi urmată de o bară oblică și de un număr zecimal, care codifică lungimea prefixului de rețea. În cazul în care se specifică o adresă omolog, adresa locală nu poate avea o lungime de prefix. Prefixul de rețea este asociat mai degrabă cu omologul decât cu adresa locală.

broadcast ADRESA
    adresa de difuzare a interfeței.

    Este posibil să se utilizeze simbolurile speciale '+' și '-' în locul adresei de difuzare. În acest caz, adresa de difuzare este obținută prin stabilirea/restabilirea biților de gazdă ai prefixului interfeței.

label ETICHETA
    Fiecare adresă poate fi etichetată cu un șir de etichetă. Lungimea totală maximă permisă a etichetei este de 15 caractere.

scope VALOARE_SCOP
    domeniul de aplicare al zonei în care această adresă este valabilă. Scopurile disponibile sunt enumerate în /usr/share/iproute2/rt_scopes sau /etc/iproute2/rt_scopes (are prioritate dacă există). Valorile predefinite ale scopului sunt:

    global - adresa este valabilă la nivel global.

    site - (numai IPv6, depășită) adresa este situl local, adică este valabilă în interiorul acestui sit.

    link - adresa este o legătură locală, adică este valabilă numai pe acest dispozitiv.

    host - adresa este valabilă numai în interiorul acestei gazde.

metric NUMĂR
    prioritatea rutei prefix asociate cu adresa.

valid_lft DURATĂ_VIAȚĂ
    durata de viață valabilă a acestei adrese; a se vedea secțiunea 5.5.4 din RFC 4862. Atunci când expiră, adresa este eliminată de nucleu. Valoarea implicită este forever (pentru totdeauna).

preferred_lft DURATĂ_VIAȚĂ
    durata de viață preferată a acestei adrese; a se vedea secțiunea 5.5.4 din RFC 4862. Atunci când expiră, adresa nu mai este utilizată pentru noi conexiuni de ieșire. Valoarea implicită este forever.

home
    (numai IPv6) desemnează această adresă drept „adresă de origine”, așa cum este definită în RFC 6275.

mngtmpaddr
    (numai IPv6) face ca nucleul să gestioneze adresele temporare create din aceasta ca model în numele extensiilor de confidențialitate „Privacy Extensions” (RFC3041). Pentru ca acest lucru să devină activ, parametrul sysctl use_tempaddr trebuie să fie stabilit la o valoare mai mare decât zero. Adresa dată trebuie să aibă o lungime a prefixului de 64. Acest fanion permite utilizarea extensiilor de confidențialitate într-o rețea configurată manual, la fel ca în cazul în care autoconfigurarea fără-stare „stateless” ar fi activă.

nodad
    (numai IPv6) nu efectuează detectarea adreselor duplicate (RFC 4862) la adăugarea acestei adrese.

optimistic
    ( numai IPv6) Atunci când efectuează detectarea adreselor duplicate, utilizează varianta „optimistic” din RFC 4429.

noprefixroute
    Nu creează automat o rută pentru prefixul de rețea al adresei adăugate și nu caută una pentru a o șterge atunci când elimină adresa. Modificarea unei adrese pentru a adăuga acest fanion va elimina ruta de prefix adăugată automat, iar modificarea acesteia pentru a elimina acest fanion va crea automat ruta de prefix.

autojoin
    Unirea grupurilor multicast la nivel Ethernet prin comanda ip maddr nu funcționează dacă sunteți conectat la un comutator Ethernet care face IGMP snooping, deoarece comutatorul nu ar replica pachetele multicast pe porturile care nu au rapoarte IGMP pentru adresele multicast.

    Interfețele Linux VXLAN create prin ip link add vxlan au opțiunea group care le permite să se alăture.

    Utilizarea fanionului autojoin la adăugarea unei adrese multicast permite o funcționalitate similară pentru interfețele VXLAN Openvswitch, precum și pentru alte mecanisme de creare a tunelurilor care trebuie să primească trafic multicast.

proto PROTOCOL_ADRESĂ
    identificatorul de protocol al acestei rute. PROTOCOL_ADRESĂ poate fi un număr sau un șir din fișierul /usr/share/iproute2/rt_addrprotos sau din fișierul /etc/iproute2/rt_addrprotos. Dacă identificatorul de protocol nu este dat,

    ip presupune protocolul 0. Mai multe valori ale protocolului au o interpretare fixă. Și anume:

    kernel_lo - Adresa ::1 pe care nucleul o instalează pe un dispozitiv de rețea de buclă
      are această valoare de protocol

    kernel_ra - Adrese IPv6 instalate ca răspuns la mesajele de anunțare a router-ului

    kernel_ll - Adresele de conexiune locală „link-local” au această valoare de protocol

    Restul valorilor nu sunt rezervate, iar administratorul este liber să atribuie (sau să nu atribuie) etichete de protocol.

  ip address delete - șterge adresa de protocol
Argumente: coincid cu argumentele din ip address add.

Numele dispozitivului este un argument obligatoriu.

  ip address show - afișează adresele de protocol

dev NUME_INTERFAȚĂ (default)
    numele dispozitivului.

scope VALOARE_SCOP
    listează numai adresele cu acest scop (domeniu de aplicare).

to PREFIX
    listează numai adresele care corespund acestui prefix.

label MODEL
    listează numai adresele cu etichete care corespund modelului MODEL. MODEL este un model obișnuit de tip shell.

master DISPOZITIV
    listează numai interfețele aservite acestui dispozitiv principal.

vrf NUME
    listează numai interfețele aservite acestui vrf.

type TIP
    listează numai interfețele de tipul dat.

    Rețineți că numele tipului nu este comparat cu lista tipurilor acceptate - în schimb, este trimis ca atare către nucleu. Ulterior, acesta este utilizat pentru a filtra lista de interfețe returnată prin compararea cu atributul relevant în cazul în care nucleul nu a filtrat deja. Prin urmare, orice șir de caractere este acceptat, dar poate duce la un rezultat gol.

up  listează numai interfețele care rulează.

down
    listează numai interfețele care nu rulează.

nomaster
    listează numai interfețele fără maestru.

dynamic și permanent
    (numai IPv6) listează numai adresele instalate datorită configurării fără stare „stateless” a adreselor sau listează numai adresele permanente (nedinamice). Aceste două fanioane sunt inverse unul față de celălalt, astfel încât -dynamic este egal cu permanent și -permanent este egal cu dynamic.

tentative
    (numai IPv6) listează numai adresele care nu au trecut încă de detectarea adreselor duplicate.

-tentative
    (numai IPv6) listează numai adresele care nu sunt în prezent în proces de detectare a adreselor duplicate.

deprecated
    (numai IPv6) listează numai adresele depreciate.

-deprecated
    (numai IPv6) listează numai adresele care nu sunt depreciate.

dadfailed
    (doar IPv6) listează numai adresele care au eșuat la detectarea adreselor duplicate.

-dadfailed
    (numai IPv6) listează numai adresele care nu au eșuat la detectarea adreselor duplicate.

temporary sau secondary
    Listează numai adresele IPv6 temporare sau IPv4 secundare. Nucleul Linux împarte un singur bit pentru aceste adrese, astfel încât acestea sunt de fapt nume-aliass una pentru cealaltă, deși semnificația diferă în funcție de familia de adrese.

-temporary sau -secondary
    Aceste fanioane sunt nume-alias pentru primary.

primary
    Listează numai adresele primare, în IPv6 le exclude pe cele temporare. Acest fanion este inversul lui temporary și secondary.

-primary
    Acesta este un alias pentru temporary sau secondary.

proto PROTOCOL_ADRESĂ
    Afișează numai adresele cu un protocol dat sau cele pentru care răspunsul nucleului nu a inclus protocolul. Consultați argumentul corespunzător la ip address add pentru detalii despre protocoalele de adrese.

  ip address flush - elimină adresele de protocol
Această comandă elimină adresele de protocol selectate în funcție de anumite criterii.

Această comandă are aceleași argumente ca și show, cu excepția faptului că selectorii type și master nu sunt acceptați. O altă diferență este că nu se execută atunci când nu sunt date argumente.

Avertisment: Această comandă și alte comenzi flush sunt necruțătoare. Acestea vor elimina cu cruzime toate adresele.

Cu opțiunea -statistics, comanda devine detaliată în informații. Aceasta afișează numărul de adrese șterse și numărul de runde efectuate pentru a curăța lista de adrese. Dacă această opțiune este dată de două ori, ip address flush afișează și toate adresele șterse în formatul descris în subsecțiunea anterioară.

EXEMPLE

ip address show
    Afișează adresele IPv4 și IPv6 atribuite tuturor interfețelor de rețea. Subcomanda „show” poate fi omisă.

ip address show up
    La fel ca mai sus, cu excepția faptului că sunt afișate numai adresele atribuite interfețelor de rețea active.

ip address show dev eth0
    Afișează adresele IPv4 și IPv6 atribuite interfeței de rețea eth0.

ip address add 2001:0db8:85a3::0370:7334/64 dev eth1
    Adaugă o adresă IPv6 la interfața de rețea eth1.

ip address delete 2001:0db8:85a3::0370:7334/64 dev eth1
    Șterge adresa IPv6 adăugată mai sus.

ip address flush dev eth4 scope global
    Elimină toate adresele IPv4 și IPv6 globale de la dispozitivul eth4. Fără „scope global”, ar elimina toate adresele, inclusiv cele IPv6 locale.

CONSULTAȚI ȘI
ip(8)

AUTOR
Pagina de manual originală de Michail Litvak <mci@owl.openwall.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.