HWDB(7)

NUME
hwdb - baza de date de hardware

DESCRIERE

Baza de date hardware este un magazin de cheie-valoare pentru asocierea cheilor de tip „modalias” cu valori de tipul proprietăți-udev Ea este utilizată în principal de udev pentru a adăuga proprietățile relevante la dispozitivele corespunzătoare, dar poate fi, de asemenea, interogată direct.

FIȘIERE ALE BAZEI DE DATE HARDWARE

Fișierele hwdb sunt citite din fișierele localizate în directorul hwdb de sistem „/usr/lib/udev/hwdb.d” și în directorul de administrare locală „/etc/udev/hwdb.d”. Toate fișierele hwdb sunt sortate și procesate colectiv în ordine lexicală, indiferent de directoarele în care se află. Cu toate acestea, fișierele cu nume de fișiere identice se înlocuiesc reciproc. Fișierele din „/etc/” au cea mai mare prioritate și au întâietate față de fișierele cu același nume din „/usr/lib/”. Acest lucru poate fi utilizat pentru a înlocui un fișier hwdb furnizat de sistem cu un fișier local, dacă este necesar; o legătură simbolică în „/etc/” cu același nume ca un fișier hwdb din „/usr/lib/”, care indică câtre „/dev/null”, dezactivează în întregime acel fișier hwdb. Fișierele hwdb trebuie să aibă extensia .hwdb; alte extensii sunt ignorate.

Fiecare fișier hwdb conține înregistrări de date care constau în potriviri și perechi cheie-valoare asociate&. Fiecare înregistrare din hwdb începe cu unul sau mai multe șiruri de corespondență, specificând un caracter Jocker de shell pentru a compara șirul de căutare. Liniile de potrivire multiple sunt specificate în linii consecutive. Fiecare linie de potrivire este comparată individual, iar acestea sunt combinate prin OR. Fiecare linie de potrivire trebuie să înceapă la primul caracter al liniei.

Modelele de potrivire constau în caractere literale și caractere Joker de tip shell:

    • Asteriscul „*” se potrivește cu orice număr de caractere

    • Semnul de întrebare „?” se potrivește cu un singur caracter

    • Lista de caractere „[caractere]” se potrivește cu unul dintre caracterele caractere enumerate între „[” și „]”. Un interval poate fi specificat cu o liniuță ca „[primul-ultimul]”. Potrivirea poate fi inversată cu o căciuliță „[^...]”.

Liniile de potrivire sunt urmate de una sau mai multe linii de perechi cheie-valoare, care sunt recunoscute printr-un caracter de spațiu înainte. Numele cheii și valoarea sunt separate prin „=”. O linie goală semnifică sfârșitul unei înregistrări. Liniile care încep cu „#” sunt ignorate.

În cazul în care mai multe înregistrări corespund unui anumit șir de căutare, perechile cheie-valoare din toate înregistrările sunt combinate. În cazul în care o cheie este specificată de mai multe ori, se utilizează valoarea din înregistrarea cu cea mai mare prioritate (fiecare cheie poate avea o singură valoare). Prioritatea este mai mare atunci când înregistrarea se află într-un fișier care se ordonează ulterior din punct de vedere lexicografic, iar în cazul înregistrărilor din același fișier, înregistrările ulterioare au o prioritate mai mare.

Conținutul tuturor fișierelor hwdb este citit de systemd-hwdb(8) și compilat într-o bază de date binară localizată la „/etc/udev/hwdb.bin” sau, alternativ, la „/usr/lib/udev/hwdb.bin” dacă doriți să expediați baza de date compilată într-o imagine imuabilă. În timpul execuției, se utilizează numai baza de date binară.

EXEMPLE

Exemplul 1. Sintaxa generală a fișierelor hwdb

    # /usr/lib/udev/hwdb.d/example.hwdb
    # Comentariile pot fi plasate înaintea oricărei înregistrări. Acesta este
    # un loc bun pentru a descrie la ce este folosit fișierul respectiv,
    # ce fel de proprietăți definește și convenția de ordonare.

    # O înregistrare cu trei potriviri și o proprietate
    mouse:*:name:*Trackball*:*
    mouse:*:name:*trackball*:*
    mouse:*:name:*TrackBall*:*
     ID_INPUT_TRACKBALL=1

    # Regula de mai sus ar putea fi scrisă și sub forma care
    # se potrivește cu Tb, tb, TB, TB, tB:
    mouse:*:name:*[tT]rack[bB]all*:*
     ID_INPUT_TRACKBALL=1

    # O înregistrare cu o singură potrivire și cinci proprietăți
    mouse:usb:v046dp4041:name:Logitech MX Master:*
     MOUSE_DPI=1000@166
     MOUSE_WHEEL_CLICK_ANGLE=15
     MOUSE_WHEEL_CLICK_ANGLE_HORIZONTAL=26
     MOUSE_WHEEL_CLICK_COUNT=24
     MOUSE_WHEEL_CLICK_COUNT_HORIZONTAL=14

Exemplul 2. Suprascrierea proprietăților

    # /usr/lib/udev/hwdb.d/60-keyboard.hwdb
    evdev:atkbd:dmi:bvn*:bvr*:bd*:svnAcer*:pn*:*
     KEYBOARD_KEY_a1=help
     KEYBOARD_KEY_a2=setup
     KEYBOARD_KEY_a3=battery

    # Potrivește numele fabricantului ”Acer” și orice nume de produs care începe cu „X123”
    evdev:atkbd:dmi:bvn*:bvr*:bd*:svnAcer:pnX123*:*
     KEYBOARD_KEY_a2=wlan

    # /etc/udev/hwdb.d/70-keyboard.hwdb
    # dezactivează tasta wlan pe toate tastaturile
    evdev:atkbd:*
     KEYBOARD_KEY_a2=reserved
     PROPERTY_WITH_SPACES=some string

Dacă hwdb este formată din aceste două fișiere, o tastatură cu șirul de căutare „evdev:atkbd:dmi:bvnAcer:bvr:bdXXXXX:bd08/05/2010:svnAcer:pnX123:” se va potrivi cu toate cele trei înregistrări și va avea următoarele proprietăți:

    KEYBOARD_KEY_a1=help
    KEYBOARD_KEY_a2=reserved
    KEYBOARD_KEY_a3=battery
    PROPERTY_WITH_SPACES=some string

CONSULTAȚI ȘI

systemd-hwdb(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.