sane-pnm(5)

NUME
sane-pnm - pseudo-controlor pentru cititorul de imagini SANE PNM

DESCRIERE
Biblioteca sane-pnm implementează un controlor SANE (Scanner Access Now Easy) care oferă acces la fișierele PNM (fișiere PNM (Portable aNyMap, care acoperă fișierele bitmap PBM, fișierele în tonuri de gri PGM și fișierele pixmap PPM). Scopul acestui controlor este în primul rând de a ajuta la depanarea interfețelor SANE. De asemenea, acesta servește ca exemplu ilustrativ al unui controlor SANE minimal.

NUME DE DISPOZITIVE
Acest control pune la dispoziție două dispozitive numite 0 și 1.

CONFIGURARE
Nu este necesară nicio configurare.

FIȘIERE

/usr/lib/x86_64-linux-gnu/sane/libsane-pnm.a
    Biblioteca statică care implementează acest controlor.

/usr/lib/x86_64-linux-gnu/sane/libsane-pnm.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_PNM
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc volumul de informații.

ERORI
Dacă controlorul sane-pnm este instalat și saned(8) este utilizat pentru a permite utilizatorilor de pe calculatoare la distanță să scaneze pe calculatorul local, fișierele PNM pot fi citite de către utilizatorul de la distanță. Acest lucru este limitat la fișierele pe care saned(8) le poate accesa (de obicei, acesta rulează ca utilizator „sane”). Toate fișierele PNM pot fi citite dacă saned(8) rulează ca root, ceea ce oricum nu este recomandat. Controlorul sane-pnm este dezactivat în mod implicit. Dacă doriți să îl utilizați, activați-l cu «configure» (consultați configure --help pentru detalii). Asigurați-vă că numai utilizatorii de încredere pot accesa controlorul sane-pnm prin saned(8).

AUTOR
Andreas Beck, Gordon Matzigkeit și David Mosberger

CONSULTAȚI ȘI
sane(7), saned(8)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.