sane-u12(5)

NUME
sane-u12 - controlor SANE pentru scanerele plate USB Plustek, bazat pe proiecte parport mai vechi

DESCRIERE
Biblioteca sane-u12 implementează un controlor SANE (Scanner Access Now Easy) care oferă acces la scanerele plate USB bazate pe ASIC 98003 (ASIC cu port paralel) de la Plusteks și pe un cip de punte USB-paralel de la GeneSys Logics.

DISPOZITIVE COMPATIBILE
Controlorul este capabil să ofere suport pentru unele dintre primele scanere USB Plustek care și-au bazat vechiul design parport pe ASIC 98003 și alte dispozitive Plustek rebotezate. Următoarele tabele vă vor oferi o scurtă prezentare generală.

Dacă scanerul dvs. Plustek are un alt ID de produs, atunci dispozitivul NU este acceptat de acest controlor.

Fabricant Plustek - ID: 0x07B3
----------------------------------------------------------
Model:                ID-FABRICANT:    ID-Produs:
----------------------------------------------------------
OpticPro U12             0x07B3           0x0001
OpticPro U1212           0x07B3           0x0001
OpticPro UT12            0x07B3           0x0001

Fabricant KYE/Genius
--------------------------------------------------------
Model USB:               ID-FABRICANT:    ID-Produs:
--------------------------------------------------------
ColorPage Vivid III USB  0x07B3           0x0001
ColorPage HR6 V1         0x0458           0x2004

CONFIGURARE
Pentru a utiliza scanerul dvs. cu acest controlor, aveți nevoie de cel puțin două intrări în fișierul de configurare /etc/sane.d/u12.conf.

    [usb] id-fabricant id-produs
    dispozitiv /dev/usbscanner

[usb] îi indică controlorului că următorul nume de dispozitiv (aici /dev/usbscanner) trebuie interpretat ca dispozitiv de scanare USB. În cazul în care nu a fost specificat id-furnizor și id-produs,controlorul încearcă să detecteze acest lucru pe cont propriu. În cazul în care dispozitivul este configurat la auto, se utilizează următorul dispozitiv care coincide.

Opțiunile:

option warmup t
    t specifică perioada de încălzire în secunde

option lampOff t
    t este timpul în secunde pentru stingerea lămpilor în modul „în așteptare”

option lOffonEnd b
    b specifică comportamentul la închiderea controlorului, 1 --> dezactivează lămpile, 0 --> nu schimbă starea lămpilor

A se vedea fișierul u12.conf pentru exemple.

Notă: Trebuie să vă asigurați că subsistemul USB este încărcat corect și că aveți acces la nodul dispozitivului. Pentru mai multe detalii, consultați pagina de manual sane-usb(5). Puteți utiliza sane-find-scanner(1) pentru a verifica dacă aveți acces la dispozitiv.

Notă:
Dacă nu există nici un fișier de configurare, controlorul este implicit la device auto.

FIȘIERE

/etc/sane.d/u12.conf
    Fișierul de configurare al controlorului

/usr/lib/x86_64-linux-gnu/sane/libsane-u12.a
    Biblioteca statică care implementează acest controlor.

/usr/lib/x86_64-linux-gnu/sane/libsane-u12.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_U12
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

    Example: export SANE_DEBUG_U12=10

CONSULTAȚI ȘI
sane(7), sane-usb(5), sane-plustek(5), sane-find-scanner(1), xscanimage(1), scanimage(1)
/usr/share/doc/libsane/u12/U12.changes

CONTACT ȘI RAPOARTE DE EROARE
Trimiteți orice informații și rapoarte de erori la:
Lista de corespondență SANE

Informații și sfaturi suplimentare pot fi obținute din arhiva noastră din lista de discuții la: http://www.sane-project.org/mailing-lists.html.

Pentru a obține mesaje de depanare de la controlor, vă rugăm să stabiliți variabila de mediu SANE_DEBUG_U12 înainte de a apela interfața scanerului preferată (de exemplu xscanimage(1)):

export SANE_DEBUG_U12=20 ; xscanimage

Valoarea controlează gradul de informații detaliate al controlorului.

ERORI ȘI RESTRICȚII CUNOSCUTE
* Controlorul este în stare alfa, așa că vă rugăm să nu vă așteptați la prea multe!!!

* Când se utilizează „libusb”, se poate întâmpla ca controlorul să se blocheze. În acest caz, reconectați scanerul.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.