scanbd(8)

NUME
scanbd - demon pentru butonul de scanare

SINOPSIS
Modul de sondare:

scanbd [-c fișier-configurare ] [-f] [-d[nivel-depanare] ]

Modul administrator

Modul administrator al scanbd care poate fi declanșat de opțiunea -m nu este documentat în această pagină de manual, ci în scanbm(8)

DESCRIERE
scanbd este un demon de monitorizare a butonului de scanare care poate declanșa executarea de scripturi atunci când este apăsat un buton de pe un scaner. «scanbd» (demonul butonului de scanare) deschide și interoghează scanerul și, prin urmare, blochează dispozitivul. Astfel, nicio altă aplicație nu poate accesa direct dispozitivul ( să deschidă /dev/..., sau prin libusb, etc.).

Pentru a permite scanarea din aplicații, folosim «scanbm» ca un „proxy” pentru «saned» pentru a accesa scanerul dintr-o aplicație. «scanbm» ascultă cereri pe portul de rețea saned pentru cereri de scanare. Dacă sosește o cerere de scanare, «scanbm» solicită demonului «scanbd» să elibereze scanerul. Apoi pornește adevăratul «saned» care scanează și trimite datele înapoi la aplicația solicitantă. Când scanarea este terminată și «saned» iese, demonul «scanbm» îi spune lui «scanbd» să reia interogarea scanerului.

scanbd interoghează scanerul în mod regulat (intervalul poate fi definit în scanbd.conf ) și monitorizează dacă este apăsat vreun buton al scanerului. Dacă detectează o apăsare de buton, declanșează executarea scriptului corespunzător, așa cum este definit în scanbd.conf.

OPȚIUNI

-c fișier-configurare --config=fișier-configurare
    Utilizează fișier-configurare în locul fișierului de configurare implicit „/etc/scanbd/scanbd.conf”.

-d[nivel-depanare] --debug[=nivel-depanare]
    activează modul de depanare. Dacă este specificat, stabilește nivelul de depanare la nivel-depanare.
    1 = erori
    2 = avertismente
    3 = informații
    4 - 7 = depanare)

-f --foreground
    Rulează «scanbd» în prim-plan

SEMNALE

SIGUSR1
    Oprește interogarea și repornește scanerul (utilizat de scanbm )

SIGUSR1
    Resume polling (used by scanbm )

SIGHUP
    Rescanează pentru dispozitive disponibile (util atunci când nu este disponibilă detecția automată (HAL, UDEV))

CONFIGURAȚIA PRINCIPALĂ A SCANBD
«scanbd» și «scanbm» sunt configurate prin fișierul „scanbd.conf” („/etc/scanbd/scanbd.conf”). Fișierul „scanbd.conf” distribuit conține o explicație detaliată a opțiunilor de configurare.

Opțiunea -c poate fi utilizată pentru a suprascrie fișierul de configurare implicit.

CONSULTAȚI ȘI
scanbm(8), sane(7), saned(8), sane-dll(5), sane-net(5) /etc/scanbd/scanbd.conf
http://scanbd.sourceforge.net

AUTOR
Louis Lagendijk

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.