sane-sm3600(5)

NUME
sane-sm3600 - controlor SANE pentru scanere Microtek cu cip USB M011

DESCRIERE
Biblioteca sane-sm3600 implementează un controlor SANE (Scanner Access Now Easy) care oferă acces la unele scannere Microtek cu cip USB personalizat Toshiba M011. Acest controlor ar trebui să fie considerat alfa.

Există, de asemenea, controlori pentru scanerele Microtek cu set de comenzi SCSI. Consultați sane-microtek(5) și sane-microtek2(5) pentru detalii.

În prezent, se știe că următoarele scanere funcționează cu acest controlor:

    Fabricant  Id product:     Observație:
    --------   --------------  -----------
    Microtek   ScanMaker 3600  toate modurile sunt ok
    Microtek   ScanMaker 3700  s-a raportat că lucrează
    Microtek   ScanMaker 3750  s-a raportat că lucrează

Dacă dețineți un scaner Microtek cu cipul M011, altul decât cele enumerate mai sus, este posibil ca acesta să funcționeze sau nu cu SANE!

OPȚIUNI INTERFAȚĂ
Acest controlor activează în mod dinamic opțiunile pentru interfață, care sunt acceptate de scaner în funcție de modul de scanare și de alte opțiuni. Opțiunile care nu sunt acceptate sunt dezactivate.

Următoarele opțiuni sunt acceptate de controlorul sane-sm3600: scanări color, în tonuri de gri, în semitonuri și lineart. De asemenea, contrast, luminozitate și corecție gamma.

NUME DE DISPOZITIVE
Acest controlor nu acceptă numele dispozitivelor într-un format standardizat.

CONFIGURARE
Acest controlor nu acceptă un fișier de configurare în acest moment.

FIȘIERE

/usr/lib/x86_64-linux-gnu/sane/libsane-sm3600.a
    Biblioteca statică care implementează acest controlor.

/usr/lib/x86_64-linux-gnu/sane/libsane-sm3600.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_DEBUG_SM3600
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 128 solicită imprimarea tuturor datelor de depanare. Nivelurile mai mici reduc verbozitatea. Pentru a vedea mesajele de eroare la ieșirea de eroare standard, fixați SANE_DEBUG_SM3600 la 1.

    De exemplu, spuneți pur și simplu:
    export SANE_DEBUG_SM3600=5

CONSULTAȚI ȘI
sane(7), sane-microtek(5), sane-microtek2(5)
http://sm3600.sourceforge.net

AUTOR
Marian Eichholz <eichholz@computer.org>
Glenn Ramsey <glenn@componic.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.